8501 Elektromotori un ģeneratori (izņemot ģeneratoriekārtas) Šajā pozīcijā ietilpst rotējoši elektriskie aizsargstiklu tīrītāju motori, bez roktura vai slotiņām, bet ar atbilstošiem transmisijas mehānismiem (ierosinātāja mehānismu un oscilējošu savienotājstieni), kas pārvērš rotēšanas darbību svārstībās.

8502 Elektroģeneratoru iekārtas un rotējošie pārveidotāji Papildus elektriskām mašīnām, kas aprakstītas 8502 . pozīcijas HS skaidrojumu (I) un (II) daļā, šajā pozīcijā ietilpst kaskādes pārveidotāji, Varda-Leonarda (Ward-Leonard) iekārtas un rotējoši defāzētāji.

8502 39 20 Turboģeneratori Turboģeneratori tiek darbināti tieši ar gāzes vai tvaika turbīnām. Tiem ir ciets cilindrisks rotors ar gareniskām rievām, kurās uztītas indukcijas vītnes. Rotors var būt viengabalains vai sastāvēt no vairākām atsevišķām daļām. Turboģeneratorus parasti atdzesē ar gaisu, bet lielas jaudas turboģeneratorus parasti atdzesē ar ūdeņradi.

8503 00 Daļas, kas paredzētas tikai vai galvenokārt 8501 . vai 8502 . pozīcijā minētajām mašīnām Šajā pozīcijā neietilpst plākšņu shēmas elektriskajiem motoriem (8536 . pozīcija).

8504 Elektrības transformatori, statiskie pārveidotāji (piemēram, taisngrieži) un indukcijas spoles Papildus 8504 . pozīcijas HS skaidrojumos minētajiem izstrādājumiem šajā pozīcijā ietilpst arī: 1. regulējami transformatori (piemēram, kursora transformators) un maināmie transformatori; 2. lauka dispersijas transformatori dienasgaismas spuldzēm; 3. speciāli transformatori saziņas ierīcēm; 4. kompensācijas spoles; 5. izvades spoles; 6. izlīdzinošā indukcijas spoles; 7. spoles ar kustīgu serdi modificētai pašindukcijai; 8. stabilizatori (droseles) elektriskās izlādes lampām un spuldzēm; 9. Pupina spoles; 10. Godfroja spoles; 11. stabilizēti barošanas bloki (taisngrieži ar regulatoru). Šajā pozīcijā ietilpst arī selēna vai vara oksīda strāvas iztaisnošanas elementi, atsevišķi (īpaši selēna plates) vai kombinēti. Tomēr šajā pozīcijā neietilpst silīcija vai germānija vienkristāliskie taisngrieži, kuri sastāda atsevišķus komponentus (piemēram, taisngriežu diodi), vai taisngrieži, kuri sastāda integrālshēmas, sevišķi mikroshēmas, un ir aprīkoti ar dzesēšanas vai izolācijas iekārtām vai bez tām, utt. Šīs nodaļas 8. piezīme iecela šīs sastāvdaļas 8541 . vai 8542 . pozīcijā (skat. arī šīs nodaļas 2. piezīmi). Šajā pozīcijā neietilpst arī: a) komutatori daudzkanālu transformatoriem (8536 . pozīcija); b) strāvas iztaisnošanas lampas, spuldzes un elektronlampas, kā, piemēram, fanotroni, tiratroni, ignitroni un augsta sprieguma detektorspuldzes rentgenstaru iekārtām (8540 89 00 . apakšpozīcija); c) 9032 . pozīcijā minētie sprieguma regulatori.

8504 40 30 Izmantošanai sakaru iekārtās, datu automātiskās apstrādes iekārtās un to blokos Šajā apakšpozīcijā ietilpst statiskie pārveidotāji telekomunikāciju iekārtām, datu automatizētās apstrādes mašīnām un to daļām, kuriem: — parasti ir stabilizējošās shēmas; — standarta izejas spriegums, piemēram, 3,3, 5, 12, 24, 48 vai 60 V. Telekomunikāciju iekārtu, datu automātiskās apstrādes iekārtu vai to bloku statiskie pārveidotāji pārveido, piemēram, no galvenā strāvas padeves avota saņemto maiņstrāvu (AC) vajadzīgā sprieguma līdzstrāvā (DC). Izmantojot kopā ar datu automatizētās apstrādes mašīnām tā saucamo neatslēdzamo barošanas avotu (Uninterruptible Power Supply – UPS), tiek nodrošināta enerģijas atjaunošana (“back-up”) (ar labu jaudas (“power good”) signālu) barošanas pārtraukuma gadījumā, tādā veidā novēršot datu zudumus.

8504 90 05 Elektroniskie bloki 8504 50 20 . apakšpozīcijā minētajām mašīnām Termina “elektroniskie bloki” definīciju skat. 8443 99 10 . apakšpozīcijas skaidrojumus.

8504 90 91 Elektroniskie bloki 8504 40 30 . apakšpozīcijās minētajām mašīnām Termina “elektroniskie bloki” definīciju skat. 8443 99 10 . apakšpozīcijas skaidrojumus.

8505 Elektromagnēti; pastāvīgie magnēti un izstrādājumi, kas paredzēti pārvēršanai pastāvīgajos magnētos pēc to magnetizēšanas; elektromagnētiskas patronas, spīles un tamlīdzīgas stiprinājuma ierīces vai šādas ierīces ar pastāvīgajiem magnētiem; elektromagnētiskās sakabes, sajūgi un bremzes; elektromagnētiskas celšanas ierīces

8505 90 29 Citādi Šajā apakšpozīcijā ietilpst magnēti, kauri darbojas ar elektrību, piestiprināti pie personīgo automobiļu durvīm un ir centrālās durvju aizslēgšanas sistēmas sastāvdaļa. Šādas sistēmas ir pievienotas mašīnas barošanas blokam un ieslēdzas pēc kontrolsignāla saņemšanas no sistēmas elektroniskās vadības iekārtas. Ja kāda no durvīm tiek atvērta vai aizvērta manuāli, citādas mašīnas durvis tiks vienlaicīgi aizslēgtas vai atslēgtas elektromagnētiskā veidā. Tomēr šajā apakšpozīcijā neietilpst ar solenoīdu darbināmās inžekcijas sprauslas dzirksteļaizdedzes vai kompresijas aizdedzes iekšdedzes virzuļdzinējiem, kur sprauslu korpusi un adatas ir aprīkotas attiecīgi ar magnēttinumiem un magnētglabātājiem (8409 91 00 . vai 8409 99 00 . apakšpozīcijas).

8506 Galvaniskie elementi un galvaniskās baterijas

8506 10 11 Cilindriskie elementi Cilindriskajiem elementiem ir apaļš šķērsgriezums. Pozitīvais un negatīvais pols ir pretējos galos. Cilindrisko elementu garums ir lielāks nekā to diametrs:

8506 10 91 Cilindriskie elementi Skat. 8506 10 11 . apakšpozīcijas skaidrojumus.

8506 50 10 Cilindriskie elementi Skat. 8506 10 11 . apakšpozīcijas skaidrojumus.

8506 50 30 Elektrodu elementi Elektroda elementu augstums ir mazāks par vai vienāds ar to diametru:

8507 Elektriskie akumulatori, ieskaitot to separatorus, taisnstūra formā (ieskaitot kvadrātu) vai citā formā

8507 20 20 un 8507 20 80 Citādi svina-skābes akumulatori Izņemot akumulatorus, ko izmanto virzuļdzinēju iedarbināšanai (skat. 8507 10 20 . un 8507 10 80 . apakšpozīcijas), šajās apakšpozīcijās ietilpst elektriskie svina-skābes akumulatori, kas minēti 8507 . pozīcijas HS skaidrojumu trešās rindkopas (1) punktā. Šādus akumulatorus izmanto, piemēram, elektrisko mašīnu vadīšanai vai telekomunikāciju iekārtu nodrošināšanai ar strāvu.

8507 30 20 un 8507 30 80 Niķeļa-kadmija akumulatori Šo apakšpozīciju akumulatorus parasti izmanto drošības lampām ogļračiem un bieži kā bateriju aizvietotājus tādās ierīcēs kā pārnēsājamie radioaparāti, televizori, elektriskie skuvekļi un citās elektriskajās iekārtās.

8507 80 00 Citādi akumulatori Šajā apakšpozīcijā ietilpst sudraba-cinka un sudraba-kadmija akumulatori.

8507 90 30 un 8507 90 80 Daļas Šajās apakšpozīcijās neietilpst akumulatoru elementu savienojošās daļas (8536 90 95 . apakšpozīcija).

8509 Mājsaimniecības elektromehāniskās ierīces ar iebūvētu elektromotoru, izņemot putekļsūcējus, kas minēti pozīcijā 8508

8509 80 00 Citādas iekārtas Šajā apakšpozīcijā ietilpst elektriskie manikīra un pedikīra instrumenti ar iebūvētu elektromotoru, kas ar vadu pievienoti pie strāvas padeves avota (galvenā avota), kas pieder pie ierīces.

8510 Skūšanas, matu griešanas un atmatošanas ierīces ar iebūvētu elektromotoru

8510 10 00 Skuvekļi Skuvekļi, kuriem pievienota matu griežamā ierīce, ietilpst šajā apakšpozīcijā.

8511 Elektroierīces dzirksteļaizdedzes vai kompresijas aizdedzes iekšdedzes motoru iedarbināšanai (piemēram, magneto, līdzstrāvas magnētelektriskie ģeneratori, indukcijas spoles, aizdedzes sveces, kvēlsveces, starteri); ģeneratori (piemēram, līdzstrāvas un maiņstrāvas) un automātiskie izslēdzēji, ko izmanto šādos dzinējos

8511 40 00 Motoru starteri un divfunkciju starterģeneratori Šajā apakšpozīcijā minētās iekārtas parasti darbojas ar 6, 12 vai 24 V lielu spriegumu un tām ir speciālas iekārtas pievienošanai motoram. Šajā apakšpozīcijā ietilpst: 1. motora starteris ar bīdāmu armatūru, motora starteris ar bīdāmu fīderi, motora starteris ar helikoīdu gaitu un motora starteris ar bīdāmu galu (mazo zobratu) un helikoīdu gaitu; 2. iekārta, kas apvieno motora starteri un ģeneratoru vienā blokā.

8512 Elektriskās apgaismošanas vai signalizēšanas aprīkojums (izņemot pozīcijā 8539 minētos), priekšējā stikla tīrītāji, pretsarmas un pretsvīduma aprīkojums, kurus izmanto velosipēdos vai mehāniskajos transportlīdzekļos

8512 30 10 Izmantošanai mehāniskajos transportlīdzekļos Skat. 8512 . pozīcijas HS skaidrojumu otrās rindkopas 11. punktu.

8512 90 90 Citādas Šajā apakšpozīcijā ietilpst rāmji un atstarotāji automašīnas priekšējiem lukturiem un tīrītāju turētāji ar vai bez slotiņām elektriskajiem aizsargstikla tīrītājiem. Tomēr, šajā apakšpozīcijā neietilpst spuldžu patronas (8536 61 10 . vai 8536 61 90 . apakšpozīcija).

8514 Rūpnīcu vai laboratoriju elektriskās krāsnis un kurtuves (arī tās, kas darbojas ar indukciju vai dielektriskiem zudumiem); citādas rūpnīcu vai laboratoriju iekārtas materiālu termiskai apstrādei ar indukciju vai dielektriskiem zudumiem

8514 20 80 Dielektriskās krāsnis un kurtuves Mikroviļņu krāsnis, kas paredzētas izmantošanai restorānos, ēdnīcās un citur, atšķiras no 8516 . pozīcijā minētajām mājsaimniecības ierīcēm jaudas un krāsns ietilpības ziņā. Šādas krāsnis, kuru jauda ir lielāka par 1 000 W vai krāsns ietilpība ir lielāka par 34 litriem, ir paredzētas lietošanai komerciālos nolūkos. Mikroviļņu krāsnīm, kas vienā korpusā ir kombinētas ar grilu vai cita veida krāsni, iepriekš minēto jaudas kritēriju piemēro tikai krāsns mikroviļņu ierīces daļai. Uz šādas kombinācijas klasifikāciju neattiecina krāsns ietilpības kritēriju. Šādas krāsnis, kuru jauda nav lielāka par 1 000 W un krāsns ietilpība nav lielāka par 34 litriem, ir paredzētas izmantošanai mājsaimniecībā (8516 . pozīcija).

8516 Elektriskie caurplūdes un termoakumulācijas ūdenssildītāji un iegremdes sildītāji; elektroierīces telpu apsildīšanai un augsnes sildīšanai; elektriskas ierīces matu veidošanai (piemēram, matu žāvētāji, matu cirtotāji, matu cirtojamās knaibles) un roku žāvētāji; elektriskie gludekļi; citādas elektrotermiskās ierīces mājsaimniecības vajadzībām; sildierīču pretestību elementi, izņemot pozīcijā 8545 minētos

8516 10 11 un 8516 10 80 Elektriskie momentānie vai uzkrājuma ūdens sildītāji un iegremdes sildītāji Šajās apakšpozīcijās ietilpst: 1. ūdens sildītāji, kas darbojas gan kā momentānie ūdens sildītāji, gan kā uzkrājuma ūdens sildītāji; 2. elektriskie boileri, kuri tikai silda ūdeni vai vienlaicīgi silda ūdeni un ražo zema spiediena tvaiku. Šajās apakšpozīcijās neietilpst elektriskie tvaika katli un “superkarstā ūdens” boileri (8402 . pozīcija), un elektriskie boileri centrālajai apkurei (8403 . pozīcija).

8516 21 00 līdz 8516 29 99 Elektroierīces telpu apsildīšanai un augsnes sildīšanai Šajās apakšpozīcijās ietilpst: 1. elektriskās sildīšanas iekārtas saunām; 2. sildīšanas ierīces, kas darbojas ar baterijām, lai apsildītu un atkausētu aizsalušas automašīnu durvju slēdzenes, ja slēdzenē iemontēts sildelements. Šīs nelielās portatīvās ierīces var būt aprīkotas ar lampiņu, kas atbilst 8513 . pozīcijā aprakstītajai, lai apgaismotu darbības lauku.

8516 50 00 Mikroviļņu krāsnis Skat. apakšpozīcijas 8514 20 80 skaidrojumus.

8516 60 10 Plītis (kas aprīkotas vismaz ar krāsni un cepešplauktu) Plītis sastāv vismaz no cepešplaukta un krāsns (kur var būt ietverta arī mikroviļņu krāsns vai grils).

8516 79 70 Citādi Papildus 8516 . pozīcijas HS skaidrojumu (E) daļas (5)–(20) punktos minētajām iekārtām šajā pozīcijā ietilpst: 1. saunas ar infrasarkanajiem radiatoriem (individuālās kabīnes); 2. pēdu sildāmās plāksnes; 3. elektriski apsildāmās apavu liestes (veidoles); 4. ierīces kontaktlēcu tīrīšanai, kas sastāv no diviem maziem elektriski apsildāmiem nodalījumiem ar uzgriežamiem vāciņiem kontaktlēcu turēšanai un tīrīšanas šķidruma uzsildīšanai.

8516 80 20 un 8516 80 80 Sildierīču pretestības elementi Šajā apakšpozīcijā ietilpst stieples, kabeļi, lentes un tamlīdzīgi izstrādājumi, kas ir izolēti un pievada siltumu griestu, sienu, cauruļu, konteineru utt. apsildīšanai. Tomēr šajās apakšpozīcijās neietilpst sildierīču pretestības elementi, kas pievienoti iekārtu detaļām, piemēram, gludekļu atbalsta plāksnēm un elektrisko plīšu virsmām (8516 90 00 . apakšpozīcija).

8517 Telefonu aparāti, ieskaitot telefonus šūnu tīkliem vai citiem bezvadu tīkliem; citādi aparāti balss, attēlu vai citu datu pārraidei vai uztveršanai, ieskaitot aparātus saziņai līniju vai bezvadu tīklā (tāds kā lokālais vai teritoriālais tīkls), izņemot pārraides vai uztveršanas aparātus, kas minēti pozīcijā 8443 , 8525 , 8527 vai 8528

8517 12 00 Telefoni šūnu tīkliem vai citiem bezvadu tīkliem Skat. 8517 . pozīcijas HS skaidrojumus, (I) daļas (B) punktu. Šajā apakšpozīcijā ietverti mobilo tīklu tālruņi, saukti par “mobilajiem tālruņiem”. Mobilajiem tālruņiem jābūt ar šādām īpašībām: — tie ir “kabatas lieluma”, t.i., saliekot viskompaktākajā veidā, to izmērs nepārsniedz 170 mm × 100 mm × 45 mm, — tie var darboties bez ārēja elektriskās strāvas avota, — tiem ir gan mikrofons, gan radioaustiņas un/vai skaļrunis integrētā veidā vai noņemamas austiņas komplektā ar “mobilo tālruni”, kas paredzētas balss datu pārraidei vai uztveršanai, nodrošinot balss saziņu, — tajos ietvertas tādas sastāvdaļas kā pastiprinātājs un antena telefonijai, kas nodrošina balss datu pārraidi nelielā attālumā abos virzienos tīklā, ko veido 8517 61 . apakšpozīcijā minētās bāzes stacijas un kurā izmanto mobilās telefonijas frekvenču joslas, — tie spēj nodrošināt telefonijas sakarus, izmantojot mobilo sakaru tīklus, kad tie ir aprīkoti ar dažādu veidu (fizisku vai programmatūras) aktivizētu SIM (abonenta identifikācijas modulis). Tie nodrošina iespēju, ka zvanus uz neatliekamās palīdzības numuriem var veikt bez SIM kartes. “Mobilajiem tālruņiem” var būt arī citas funkcijas, piemēram, SMS (īsziņu pakalpojums) un MMS (multivides ziņojumu pakalpojums) sūtīšana un saņemšana; e-pasts; pakešu pārslēgšanas tehnoloģija piekļuvei tīmeklim; atrašanās vietas signālu sūtīšana un saņemšana; navigācija, maršruta noteikšanas metodes un karšu izmantošana datu pārraides tīklā, tūlītēja ziņojumapmaiņa, IP balss pārraides pakalpojumi (VOIP); PDA (personālais ciparasistents) izmantošana; spēļu spēlēšana, radiosignālu vai televīzijas signālu uztveršana; skaņas un attēlu uztveršana, ierakstīšana un atskaņošana. Neatkarīgi no šādām papildu funkcijām mobilās telefonijas funkcija kopumā ir galvenā tādu mobilo tālruņu funkcija, kuri atbilst visām iepriekš minētajām īpašībām. Piemēram, telefonijas funkcija ir svarīgāka par visām citām funkcijām, arī tad, ja neatkarīgi no izmantotajām otršķirīgajām funkcijām lietotājam tiek paziņots par ienākošajiem zvaniem.

8517 18 00 Citādi Papildus telefona līniju komplektiem, kas minēti 8517 . pozīcijas HS skaidrojumu (I) sadaļas (A) daļā, šajā apakšpozīcijā ietilpst ieslēgšanas poga, telefona līniju komplekti ar magnētisko karšu nolasītājiem, datu displejs, elektronisks shēmas panelis ar mikroprocesoru, vairāki datu glabātāji, pulkstenis un modulators – demodulators (modems). Šīs iekārtas var izmantot ne tikai kā telefonlīniju komplektus, bet arī (piemēram, lielveikalos) kā datu terminālus, piemēram, pārbaudot magnētiskās kredītkartes vai čekus, vai pārsūtot informāciju par pirkumu pa telefona līnijām uz automatizētajām datu apstrādes mašīnām.

8517 62 00 Iekārtas balss, attēlu vai citu datu uztveršanai, konversijai un pārraidei vai reģenerācijai, ieskaitot komutācijas un maršrutēšanas aparātus Šajā apakšpozīcijā ietilpst divas mašīnu grupas: 1. iekārtas balss, attēlu vai citādu datu uztveršanai, konvertācijai un pārraidei; 2. iekārtas balss, attēlu vai citādu datu reģenerācijai. Šajā apakšpozīcijā ietilpst: 1. tīkla saskarnes kartes; 2. modemi; 3. atkārtotāji; 4. centrmezgli (hubs); 5. tilti (tostarp komutatori); 6. maršrutētāji. Šajā apakšpozīcijā ietilpst aparāti, kas sastāv no visiem pārraidīšanai un uztveršanai nepieciešamajiem elementiem, ja tie atrodas vienā telpā vai ēkā. Tie ir, piemēram, portatīvi raidīšanas un uztveršanas aparāti [walkie-talkie], kuriem ir baterijas vai akumulators, kas nepieciešams to darbībai, vai raidīšanas un uztveršanas aparāti, kuru barošanas bloks var būt atsevišķi un savienots ar aparātu tikai ar kabeli. Šajās apakšpozīcijās ietilpst arī daļas, kurās ir izvietoti pārraidīšanas un uztveršanas elementi dažādos mēbeļu vai ēku elementos, ar nosacījumu, ka tie kopā veido funkcionālu vienību. Lai tos uzskatītu par vienu funkcionālo vienību, pārraidīšanas uztveršanas aparātiem jābūt novietotiem netālu vienam no otra (piemēram, vienā telpā vai vienā transportlīdzeklī) un tiem ir jābūt kopīgam elementam, piemēram, antenai. Šajā apakšpozīcijā ietilpst arī tā saucamie “bezvadu galvas tālruņi”, kas izstrādāti, lai tos tikai vai galvenokārt lietotu ar telefoniem šūnu tīkliem (mobilie tālruņi), un kurus paredzēts piestiprināt pie auss, lai nodrošinātu brīvroku ekspluatāciju. To izmantojot, lietotājs aptuveni 10 m attālumā no mobilā tālruņa telefona var veikt dažādas darbības, piemēram, atbildēt uz zvanu, beigt sarunu un sastādīt numuru (piemēram, atkārtoti sastādīt pēdējā zvana numuru), un tam ir austiņās atskaņotās skaņas skaļuma regulators. Šajos galvas tālruņos iebūvēts radio raidītājs/uztvērējs, kas, izmantojot bezvadu tehnoloģiju (piemēram, Bluetooth), nodrošina saziņu ar mobilo telefonu.

8517 69 10 Videotelefoni Skat. pozīcijas 8517 HS skaidrojumus, (II) daļas (C) punktu. Šajā apakšpozīcijā ietilpst arī noslēgtās televīzijas sistēmas, kuras sastāv no kameras, vadības pults ar vairākām izsaukšanas pogām un viena vai vairākiem monitoriem, kas ir pieslēgti komunikācijiu punktam, kā arī koaksiālajiem kabeļiem dažādo elementu savienošanai starpā, kas tiek uzrādīti kā komplekti pārdošanai mazumtirdzniecībā. Šīs apakšpozīcijās preces var arī tikt apvienotas ar elektrisko durvju atvērēju, signalizācijas ierīci vai gaismas avotu.

8517 69 30 Radiotelefona vai radiotelegrāfa sakaru uztvērējaparatūra Šajā apakšpozīcijā ietilpst: 1. fiksēti uztveršanas aparāti (tostarp aparāti, ko galvenokārt izmanto lielās sistēmās), un tādas īpašas ierīces kā slepenību nodrošinošas ierīces (piemēram, spektra invertori); dažos uztvērējos, tos sauc arī par „izkliedētā signāla uztvērējiem”, fedinga novēršanai izmanto daudzkanālu uztvērēju; 2. mehānisko transportlīdzekļu, kuģu, lidaparātu, vilcienu u.c. radiotelefonijas uztvērēji; 3. personāla atrašanās vietas noteikšanas radiotelegrāfa sistēmu uztvērēji; 4. radiouztvērēji sinhronajai tulkošanai daudzvalodu konferencēs; 5. īpaši uztvērēji kuģu, lidaparātu u.c. avārijas signālu uztveršanai; 6. telemetriskie signāla uztvērēji; 7. “faksimils” – radiotelegrāfa aparāts dokumentu, laikrakstu, plānu, ziņojumu u.c. kopiju saņemšanai uz gaismjutīga papīra.

8517 69 90 Citādi Šajā apakšpozīcijā ietilpst: 1. fiksēti raidītāji. Atsevišķi veidi, ko galvenokārt izmanto lielās sistēmās, tostarp tādas īpašas ierīces kā slepenību nodrošinošas ierīces (piemēram, spektra invertori) un multipleksēšanas ierīces (izmanto, lai vienlaicīgai nosūtītu vairāk nekā divus ziņojumus); 2. mehānisko transportlīdzekļu, kuģu, lidaparātu, vilcienu u.c. radiotelefonijas raidītāji; 3. personāla atrašanās vietas noteikšanas radiotelegrāfa sistēmās izmantoti raidītāji; 4. radioraidītāji sinhronajai tulkošanai daudzvalodu konferencēs; 5. automātiskie raidītāji kuģu, lidaparātu u.c. avārijas signālu uztveršanai; 6. “faksimils” – radiotelegrāfa aparāts dokumentu, laikrakstu, plānu, ziņojumu kopiju pārraidei; 7. telemetrisko signālu raidītāji.

8518 Mikrofoni un to statīvi; korpusos iemontēti vai neiemontēti skaļruņi; galvas telefoni un austiņas, arī komplektā ar mikrofonu, un komplekti, kuros ir mikrofons un viens vai vairāki skaļruņi; zemfrekvences elektriskie pastiprinātāji; elektroierīces skaņas pastiprināšanai Šajā pozīcijā ietilpst atsevišķi bezvadu mikrofoni, galvas telefoni, austiņas un skaļruņi, kas var ietilpst un var neietilpst vienā ierīcē. Šajā pozīcijā neietilpst: 1. atsevišķas līnijtelefonijas aparātu bezvadu klausules (skatīt apakšpozīcijas 8517 62 HS skaidrojumus); 2. atsevišķi bezvadu galvas tālruņi (galvas telefona un mikrofona komplekss) ar numura sastādīšanas funkciju (skat. apakšpozīcijas 8517 62 00 skaidrojumus).

8519 Skaņas ierakstīšanas vai atskaņošanas aparāti

8519 81 15 Kabatas formāta kasešu atskaņotāji Šādu aparātu izmēru noteikšanai ir jāpiemēro 85. nodaļas apakšpozīciju 1. piezīme un jāņem vērā korpusa izmēri; ir jāignorē tādi izciļņi kā, piemēram, vadības pogas, aizvēršanas iekārtas un drošības spailes.

8519 81 35 Citādi Šajā apakšpozīcijā neietilpst skaņas atskaņošanas aparāti, t.s. “MP3 atskaņotāji”, kuros izmanto optiskos datu nesējus un kuros ir iebūvētas ierīces, ko pēcāk var iedarbināt, lai, izmantojot programmlīdzekļus, ar tām uztvertu radio signālus (pozīcija 8527 ).

8519 81 45 Citādi Jāpiemēro 8519 81 35 . apakšpozīcijas skaidrojumi, izdarot vajadzīgos grozījumus.

8519 81 95 Citādi Jāpiemēro 8519 81 35 . apakšpozīcijas skaidrojumi, izdarot vajadzīgos grozījumus.

8522 Detaļas un piederumi, kas piemēroti lietošanai vienīgi vai galvenokārt kopā ar pozīcijās 8519 – 8521 minēto aparatūru

8522 90 41 un 8522 90 49 Elektroniskie bloki Skat. apakšpozīcijas 8443 99 10 skaidrojumus.

8523 Diski, kasetes, energoneatkarīgas datu uzglabāšanas ierīces, “viedkartes” un citi datu nesēji skaņas vai citu parādību ierakstīšanai, ierakstīti vai neierakstīti, ieskaitot disku izgatavošanas matricas un veidnes, taču izņemot 37. nodaļā minētos izstrādājumus Ja šajā pozīcijā ietvertie datu nesēji pastāv kopā ar citiem izstrādājumiem, jāizmanto šādi klasifikācijas principi: 1. ja datu nesējs un citi izstrādājumi veido mazumtirdzniecībai paredzētu komplektu saskaņā ar 3.b) vispārīgo noteikumu, komplekts jāklasificē atbilstīgi minētajiem noteikumiem, vai 2. ja datu nesējs un citi izstrādājumi neveido mazumtirdzniecībai paredzētu komplektu saskaņā ar 3.b) vispārīgo noteikumu, tad datu nesējs jāklasificē atbilstīgi tam piemērotajai apakšpozīcijai.

8523 21 00 Kartes ar magnētisko svītru Šajā apakšpozīcijā ietilpst arī iespiestie materiāli, piemēram, ceļojuma biļetes un kuģa uzturzīmes [iekāpšanas kartes], kurās ietvertas viena vai vairākas magnētiskās svītras.

8523 29 15 Neierakstīti Šajā apakšpozīcijā ietilpst arī tādas lentes, kuras jāsagriež vajadzīgajā izmērā pirms izmantošanas.

8523 41 10 Diski lāzera nolasīšanas sistēmām ar ierakstīšanas jaudu ne vairāk kā 900 megabaiti, izņemot izdzēšamus Šī apakšpozīcija attiecas uz ierakstāmiem kompaktdiskiem (CD-R). Parasti CD-R ir bezkrāsas, caurspīdīgi, no polikarbonāta, 1,2 mm biezi. Virsa ir pārklāta ar atstarojošu slāni zelta vai sudraba krāsā, un to var apdrukāt. Apakša ir pārklāta ar krāsu un aizsargslāni. To diametrs ir 8 vai 12 cm, vai arī tiem ir kartes forma. To ietilpību var pārbaudīt, izmantojot nolasīšanas/rakstīšanas iekārtas un attiecīgo rakstīšanas programmatūru. Lai gan šādus diskus ieraksta vienā vai vairākos posmos, ierakstītā informācija nav izdzēšama.

8523 41 30 Diski lāzera nolasīšanas sistēmām ar ierakstīšanas jaudu vairāk nekā 900 megabaiti, bet ne vairāk kā 18 gigabaiti, izņemot izdzēšamus Šī apakšpozīcija attiecas uz ierakstāmiem ciparvideodiskiem (DVD-/+R). Atšķirībā no pozīcijā 8523 41 10 iekļautajiem CD-R, DVD-/+R ir no diviem 0,6 mm bieziem kopā salīmētiem polikarbonāta slāņiem. Šī fiziskā atšķirība nosakāma, aplūkojot diska ārmalu. To diametrs ir 8 vai 12 cm. To ietilpību var pārbaudīt, izmantojot nolasīšanas/rakstīšanas iekārtas un attiecīgo rakstīšanas programmatūru. Lai gan šādus diskus ieraksta vienā vai vairākos posmos, ierakstītā informācija nav izdzēšama.

8523 41 90 Citādi Šajā apakšpozīcijā ietilpst: 1. optiskie diski, no kuriem var dzēst ierakstīto informāciju un kuros var ierakstīt jaunus datus (atkalierakstāmie kompaktdiski, CD-RW, un atkalierakstāmie ciparvideodiski, DVD-/+RW). Tos var atpazīt, izmantojot automātiskās datu apstrādes iekārtas diska rakstīšanas programmatūru; 2. atkalierakstāmie DVD-RAM un minidiski, kas atrodas kasetēs.

8523 52 00 “Viedkartes” Skat. pozīcijas 8523 HS skaidrojumus, (C) punkta, (2) apakšpunktu. Šajās apakšpozīcijās ietilpst arī elektroniskās bezkontakta kartes/breloki, kurās parasti ir tinums, ko aktivizē no lasītāja saņemts signāls un kas ražo strāvu, ar ko tiek iedarbināta mikroshēma; tajā ir arī kodu ģenerators, kas ģenerē datus pēc signāla saņemšanas no tinuma, un signāla pārraides antena.

8525 Radiofonijas vai televīzijas raidaparatūra, kas ietver vai neietver uztveršanas, skaņas ierakstīšanas vai atskaņošanas aparatūru; televīzijas kameras, digitālās fotokameras un videokameras Šajā pozīcijā ietilpst termo-attēla kameras ar infrasarkanu attēlotāju, kas notver siltumradiāciju un pārveido to attēlos, kuri parāda īpatnējo virsmu vai objektu temperatūras dažādās pelēku toņu nokrāsās vai dažādās krāsās, bet nevar mērīt temperatūras vai parādīt izmērītus lielumus ar cipariem.

8525 60 00 Raidaparatūra ar uztveres iekārtu Šajās apakšpozīcijās ietilpst arī vienības, kurās ir izvietoti pārraidīšanas un uztveršanas elementi dažādās mēbeļu vai mājas detaļās ar nosacījumu, ka tie kopā veido funkcionālu vienību. Lai tos uzskatītu par vienu funkcionālo vienību, pārraidīšanas-uztveršanas aparātiem jābūt novietotiem netālu vienam no otra (piemēram, vienā telpā vai vienā transportlīdzeklī) un tiem ir jābūt kopīgiem elementiem, kā piemēram, antenai.

8525 80 11 līdz 8525 80 99 Televīzijas kameras, digitālās fotokameras un videokameras Skat. 8525 . pozīcijas skaidrojumu (D) punktu. Šajās apakšpozīcijās neietilpst elektroniskas lasošas ierīces redzes invalīdiem (skat. 8543 70 90 . apakšpozīcijas skaidrojumus).

8525 80 30 Digitālās fotokameras Ar šajā apakšpozīcijā ietvertajām digitālajām fotokamerām nekustīgu attēlu vienmēr iespējams ierakstīt iekšējā atmiņā vai maināmā datu nesējā. Lielākajai daļai no tām ir tradicionālo fotoaparātu dizains. Digitālās fotokameras, kas spēj ierakstīt tikai nekustīgus attēlus, joprojām klasificē šajā apakšpozīcijā. Šajā apakšpozīcijā ietvertajām kamerām var būt arī videoieraksta funkcija, kas nepārtrauktu laikposmu ļauj ierakstīt videosižetu. Tomēr, ja šie aparāti, izmantojot maksimālo uzglabājamo datu ietilpību, spēj vismaz 30 minūšu garā nepārtrauktā laikposmā ierakstīt videosižetu, kura ieraksta kvalitāte ir 800 × 600 pikseļi (vai vairāk) pa 23 kadriem sekundē (vai vairāk) (neraugoties uz to, ka ierakstītie video attēli var būt saglabāti atsevišķās datnēs, kuru ilgums ir mazāks par 30 minūtēm), tie vienmēr ir jāklasificē apakšpozīcijā 8525 80 91 vai 8525 80 99 . Ja viens vai vairāki no iepriekš minētajiem kritērijiem nav izpildīti, aparāti ir jāklasificē, piemērojot XVI sadaļas 3. piezīmi (skatīt arī Komisijas Īstenošanas regulu (ES) Nr. 458/2014). Salīdzinot ar apakšpozīcijās 8525 80 91 un 8525 80 99 minētajām videokamerām, daudzas digitālās fotokameras (ja tās izmanto kā videokameras) nenodrošina tālummaiņas funkciju video ieraksta laikā. Neatkarīgi no atmiņas apjoma dažu veidu kameras pēc noteikta laikposma automātiski pārtrauc videoierakstu.

8525 80 91 un 8525 80 99 Videokameras Ar šajās apakšpozīcijās ietvertajām videokamerām videosižetus nepārtrauktu laikposmu vienmēr iespējams ierakstīt iekšējā atmiņā vai maināmā datu nesējā. Kopumā šajās apakšpozīcijās minēto digitālo videokameru dizains ir atšķirīgs no apakšpozīcijā 8525 80 30 iekļautajām digitālajām fotokamerām. Tām parasti ir atvāžams skatu meklētājs un tās bieži ir aprīkotas ar tālvadību. Vairākumam videokameru ir optiskās tālummaiņas funkcija videoieraksta laikā. Tomēr tas, ka, piemēram, sporta aizsargbrillēs integrētajām videokamerām nav optiskās tālummaiņas funkcijas, neliedz klasificēt šādus izstrādājumus apakšpozīcijā 8525 80 91 un 8525 80 99 (skatīt lietu C-178/14, Vario Tek, ECLI:EU:C:2015:152, 17.–29. punkts). Digitālās videokameras, kas spēj ierakstīt tikai videosižetus, vienmēr klasificē šajās apakšpozīcijās. Aparāti, kam ir gan video ierakstīšanas, gan nekustīga attēla saglabāšanas funkcija, ir jāklasificē, atsaucoties uz apakšpozīcijas 8525 80 30 skaidrojumu. Šajās apakšpozīcijās ietilpst tādi tālvadāmi aparāti videoattēlu un nekustīgu attēlu uzņemšanai un ierakstīšanai, kuri īpaši izstrādāti izmantošanai kopā ar daudzrotoru helikopteriem (tā sauktajiem droniem), piemēram, piestiprinot ar šim nolūkam paredzētiem savienotājelementiem. Šos aparātus izmanto vides videoattēlu un nekustīgu attēlu uzņemšanai no gaisa, un tie sniedz lietotājam iespēju vizuāli kontrolēt drona lidojumu. Šādi aparāti vienmēr tiek klasificēti šajās apakšpozīcijās neatkarīgi no videoieraksta garuma, jo videoieraksta uzņemšana ir to galvenā funkcija. Skatīt arī HS klasifikācijas atzinumu 8525 80 /3.

8525 80 99 Citādi Šajā apakšpozīcijā ietilpst videokameras (angliski saukti par camcorders), kas paredzēti ne tikai ar kameru ierakstīto skaņu un attēlu saglabāšanai, bet arī no ārējiem avotiem (piemēram, no DVD atskaņotājiem, automātiskām datu apstrādes iekārtām vai televizora) saņemtu signālu ierakstīšanai. Tādā veidā ierakstītos attēlus var reproducēt, izmantojot televizoru vai monitoru. Šajā apakšpozīcijā ietilpst arī videokameras, kurās video ieeja ir aizklāta ar plāksnīti vai citā veidā, vai kuros video saskarne vēlāk var tikt aktivizēta kā video ieeja ar programmlīdzekļu palīdzību. Tomēr šie aparāti ir paredzēti televīzijas programmu vai citu no ārienes nākošu signālu ierakstīšanai. Tomēr videokameras, ar kurām tikai ar kameru uzfilmētos attēlus var ierakstīt un reproducēt uz ārēja televīzijas uztvērēja vai monitora ietilpst apakšpozīcijā 8525 80 91 .

8527 Radiofonijas, radiotelefona vai radiotelegrāfa sakaru uztvērējaparatūra, kas atrodas vai neatrodas vienā korpusā ar skaņas ierakstīšanas vai atskaņošanas aparatūru vai pulksteni Par pārraides aparātiem, kuros ir uztveršanas ierīce, skat. 8525 60 00 . apakšpozīcijas skaidrojumus.

8527 12 10 un 8527 12 90 Kabatas formāta audiokasešu atskaņotāji Skat. 8519 81 15 . apakšpozīcijas skaidrojumus.

8527 13 10 Ar lāzera nolasīšanas sistēmu Šajā apakšpozīcija ietilpst uz radiouztvērējiem, kas apvienoti ar skaņu ierakstu vai atskaņošanas aparātiem ar lāzera nolasīšanas sistēmu, ar vai bez citiem skaņu ierakstu vai atskaņošanas ierīcēm (piemēram, kasešu atskaņotājs) vai pulksteni. Šajā apakšpozīcijā ietilpst arī skaņas atskaņošanas aparāti, t.s. „MP3 atskaņotāji”, kuros izmanto optiskos datu nesējus un kuros ir iebūvētas ierīces, ko pēcāk var iedarbināt, lai, izmantojot programmlīdzekļus, ar tām uztvertu radio signālus.

8527 13 99 Citādi Jāpiemēro 8527 13 10 . apakšpozīcijas skaidrojumi, izdarot vajadzīgos grozījumus.

8527 21 20 Ar lāzera nolasīšanas sistēmu Jāpiemēro 8527 13 10 . apakšpozīcijas skaidrojumi, izdarot vajadzīgos grozījumus.

8527 21 70 Ar lāzera nolasīšanas sistēmu Jāpiemēro 8527 13 10 . apakšpozīcijas skaidrojumi, izdarot vajadzīgos grozījumus.

8527 91 11 līdz 8527 91 99 Apvienoti ar skaņas ieraksta vai atskaņošanas aparatūru Stereo sistēmas (augstas precizitātes jeb tā saucamās hi-fi sistēmas), kurās ir radio uztvērējs, kas ir nokomplektētas blokos pārdošanai mazumtirdzniecībā, un kas sastāv no modulārām vienībām atsevišķos korpusos, piemēram, kopā ar CD atskaņotāju, kasešu ieraksta iekārtu, pastiprinātāju ar izlīdzinātāju, vienmēr ietilpst šajā apakšpozīcijā, jo radiouztvērējs piešķir tiem to būtiskās īpašības.

8527 91 11 un 8527 91 19 Ar vienu vai vairākiem tajā pašā korpusā iebūvētiem skaļruņiem Šajās apakšpozīcijās ietilpst aparatūra, no kuras skaļruņus nevar atdalīt. Tomēr šajā apakšpozīcijā neietilpst aparatūra ar atdalāmiem skaļruņiem, pat ja skaļruņus var pievienot ar stiprinājuma ierīcēm (8527 91 35 ., 8527 91 91 . un 8527 91 99 . apakšpozīcija).

8527 91 35 līdz 8527 91 99 Citādi Ja skaļruņi stereo sistēmām (augstas precizitātes jeb hi-fi sistēmām) ir speciāli paredzēti un ir iesaiņoti kopā ar pārējām komplekta sastāvdaļām, tie ietilpst šajā apakšpozīcijā.

8527 91 35 Ar lāzera nolasīšanas sistēmu Jāpiemēro 8527 13 10 . apakšpozīcijas skaidrojumi, izdarot vajadzīgos grozījumus.

8528 Monitori un projektori, izņemot televīzijas uztvērējaparatūru; televīzijas uztvērējaparatūra, arī apvienota ar radiouztvērēju vai skaņas, vai video ierakstīšanas vai reproducēšanas aparatūru Saskaņā ar Kombinētās nomenklatūras 3.c) vispārīgo noteikumu videonovērošanas sistēmas, ko veido noteikts skaits televīzijas kameru un viens monitors, ietilpst šajā pozīcijā, ja tās ietilpst mazumtirdzniecībai paredzētā komplektā. Šādu videonovērošanas sistēmu sastāvdaļas klasificē atsevišķi, ja sistēma neietilpst komplektā, kas sagatavots mazumtirdzniecībai (skat. XVI sadaļas HS vispārējos skaidrojumus (VII)) Šajā pozīcijā neietilpst elektroniskās lasīšanas iekārtas redzes invalīdiem (skat. 8543 70 90 . apakšpozīcijas skaidrojumu).

8528 62 00 līdz 8528 69 80 Projektori Šajās apakšpozīcijās neietilpst izstrādājumi, kas sastāv no vienā korpusā iebūvēta projektora un ekrāna (apakšpozīcija 8528 52 10 līdz 8528 59 00 , ja izstrādājumā iebūvēts televīzijas uztvērējaparāts, tad apakšpozīcija 8528 72 10 ).

8528 71 11 līdz 8528 71 19 Videoskaņotāji Šajās apakšpozīcijās ietilpst aparāti ar iebūvētu videoskaņotāju, kas augstfrekvences televīzijas signālus pārveido par signāliem, ko var izmantot video ierakstīšanas vai reproducēšanas aparatūra vai monitori. Šajos aparātos ir iebūvētas selektorshēmas, kas ļauj aparatūru noskaņot uz īpašu kanālu vai nesējfrek- venci, un demodulācijas shēmas. Aparāti var būt arī aprīkoti ar (krāsu) dekodēšanas ierīci vai separatora shēmu sinhronizācijai. Tie parasti ir paredzēti lietošanai ar atsevišķu antenu vai dalītu (kopīgu) antenas sistēmu (augstfrekvences kabeļu izplatīšana). Izejas signālu var izmantot par ieejas signālu monitoriem vai arī ierakstīšanas vai reproducēšanas aparatūrai. Tas ir kameras oriģinālais signāls (t. i., pārraidīšanai nemodulēts signāls). Šo apakšpozīciju nozīmē analogie videoskaņotāji var būt moduļu veidā, kas sastāv vismaz no radiofrekvenču shēmām (RF bloka), starpfrekvenču shēmām (IF bloka) un demodulācijas shēmām (DEM bloka), kas izvada atsevišķu audiosignālu un saliktu pamatjoslas videosignālu (CVBS). Šo apakšpozīciju nozīmē digitālie videoskaņotāji var būt moduļu veidā, kas sastāv vismaz no RF bloka, IF bloka, DEM bloka un MPEG dekodera digitālajai televīzijai, kas izvada atsevišķu audiosignālu un ciparu videosignālu. Moduļi, kuros ir gan analogā, gan digitālā videoskaņotāja komponents, ietilpst šajās apakšpozīcijās, ja viens no komponentiem saskaņā ar Kombinētās nomenklatūras 2.a) vispārīgo interpretācijas noteikumu klasificējams kā gatavs vai pabeigts videoskaņotājs. Modulis, kas neatbilst iepriekš minētajiem nosacījumiem, jāklasificē pozīcijā 8529 kā detaļa..

8528 71 11 Elektroniskie bloki datu automātiskās apstrādes iekārtām Termina “elektroniskie bloki” definīciju skat. apakšpozīcijas 8443 99 10 skaidrojumus.

8528 72 10 Televīzijas projicēšanas iekārtas Šajā apakšpozīcijā ietilpst projicēšanas iekārtas, kurās iebūvēta televīzijas uztvērējaparatūra. Šāds aprīkojums, izmantojot optisko sistēmu, attēlu projicē uz ekrāna. Tā konstrukcijas pamatā var būt katodstaru lampa vai plakano ekrānu (piemēram, DMD, LCD, plazma) tehnoloģija. Projekcijas ekrāns var būt iebūvēts vienā korpusā kā televizors, vai var būt atsevišķi.

8528 72 30 Ar integrālu lampu Šajā apakšpozīcijā ietilpst aparāti, kuros vienā korpusā kombinētas gan uztvērēja, gan monitora funkcijas, kur iespējama vienlaicīga katras funkcijas atsevišķu elementu izmantošana. Sadzīves televizori parasti pieder pie šīs kategorijas. Ekrāna izmērs pa diagonāli nozīmē kineskopa aktīvo daļu, kas mērīta taisnā līnijā.

8529 Detaļas, kas piemērotas lietošanai vienīgi vai galvenokārt kopā ar aparatūru pozīcijās 8525 – 8528

8529 90 20 līdz 8529 90 97 Citādas Šajās apakšpozīcijās ietilpst: 1. ciparnīcas; 2. skaņošanas bloki; 3. diafragmas televīzijas kamerām; 4. tā saucamie Pal-Secam adapteri. Tie ir dekoderu paneļi (iespiestas shēmas, kas aprīkotas ar elektriskiem komponentiem) sekojošai iebūvēšanai televizoros, kas paredzēti PAL signālu uztveršanai, lai padarītu šos blokus piemērotus duālai Pal/Secam signālu uztveršanai. Šajās apakšpozīcijās neietilpst viļņvadi (viļnvadus klasificē pēc to izgatavošanas materiāla).

8529 90 41 un 8529 90 49 Korpusi un apvalki Termins “korpusi” un “apvalki” ietver korpusus, kas nav aprīkoti ar elektriskām vai elek troniskām sastāvdaļām (piemēram, iespiedshēmu platēm, skaļruņiem, kabeļiem u. c.). “Korpusi un apvalki”, kas aprīkoti ar elektriskām vai elektroniskām daļām, ir izslēgti (piemēram, apakšpozīcija 8529 90 92 vai 8529 90 97 ). “Korpusu un apvalku” daļas šajās apakšpozīcijās neietver.

8529 90 65 Elektroniskie bloki Skat. apakšpozīcijas 8443 99 10 skaidrojumus.

8529 90 92 Televīzijas kamerām, kas minētas apakšpozīcijās 8525 80 11 un 8525 80 19 , un aparātiem, kas minēti pozīcijās 8527 un 8528 Šajā apakšpozīcijā iekļauti tā sauktie “LCD moduļi”, kuri sastāv no plānkārtiņu tranzistora (TFT) šķidro kristālu slāņa, kas ietverts starp divām stikla vai plastmasas loksnēm vai plāksnēm bez skārienjutīga pārklājuma, un kurus izmanto pozīcijā 8528 iekļauto monitoru un/vai televīzijas uztvērējaparātu ražošanai. Moduļi aprīkoti ar vienu vai vairākām drukātām vai integrētām shēmām un elektronisko vadību vienīgi pikseļu adresācijai. Tie nav aprīkoti ar videoapstrādes elektroniku (piemēram, videopārveidotāju vai skeileri). Moduļi var būt aprīkoti ar aizmugurgaismojumu un/vai invertoriem. Šajā apakšpozīcijā nav iekļautas šķidro kristālu ierīces, kuras sastāv no šķidro kristālu slāņa, kas ietverts starp divām stikla vai plastmasas loksnēm vai plāksnēm, ar vai bez elektriskiem savienojumiem (t. i., barošanas avota), vienā gabalā vai izgrieztas noteiktās formās (apakšpozīcija 9013 80 20 ).

8531 Skaņas vai vizuālās signalizācijas elektroiekārtas (piemēram, zvani, sirēnas, indikatoru paneļi, ielaušanās vai ugunsgrēka signalizācija), izņemot pozīcijā 8512 vai 8530 minētās

8531 10 30 un 8531 10 95 Ielaušanās vai ugunsgrēka signalizācija un tamlīdzīgas iekārtas Skat. pozīcijas 8531 HS skaidrojumu trešās rindkopas (E) daļu. Šajās apakšpozīcijās neietilpst mehāniskajiem transportlīdzekļiem paredzēta pretuzlaušanas signalizācija (apakšpozīcija 8512 30 10 ).

8531 20 20 līdz 8531 20 95 Indikatoru paneļi, kuros ietilpst šķidrā kristāla ierīces (LCD) vai gaismas diodes (LED) Šajās apakšpozīcijās ietilpst dažādi gaismas diodes indikatori, kuros pamatā izmanto skaitliskus un/vai skaitļu-burtu signālus, vai displeja paneļi, piemēram, kuri izgatavoti no šūnām vai dažādām gaismu izstarojošām diodēm. Katrs ieraksts satur noteiktu skaitu gaismas diožu, kuras ir pasīvu elementu formā vai pievienotas kā atsevišķi mikrobloki. Šīs ierīces ir montētas uz iespiestas shēmas ar vadītāju/dekoderu. Katram skaitlim vai skaitļu blokam ir pārklāts puscaurspīdīgs materiāls, kurš pastiprina diožu radīto gaismas punktu intensitāti, lai producētu skaitļus vai burtus kā takta impulsu, kas piemērojams shēmai ar ieejošu signālu.

8531 90 00 Daļas Šajā apakšpozīcijā ietilpst precēm piestiprinātas pretzagšanas birkas (piemēram, tādas, kas sastāv no diodes un antenas, sauktas par “mikroviļņu birkām”, vai tādas, kas sastāv no mikroshēmas–rezonanses kontūra, sauktas par “frekvenčdales” birkām). Kad šādas birkas nokļūst pie veikala izejas uzstādītas apsardzes signalizācijas sistēmas, kas klasificēta apakšpozīcijā 8531 10 , signāla darbības zonā, tās iedarbojas uz šīs sistēmas elektroniskajām uztvērējierīcēm un iedarbina trauksmes signālu. Šajā apakšpozīcijā ietilpst arī birkas, kurās izmantotas divas atšķirīgas tehnoloģijas, proti, akusto magnētiskā un mikroviļņu tehnoloģija vai akusto-magnētiskā un radiofrekvenču tehnoloģija. Tomēr šajā apakšpozīcijā neietilpst: — no magnētiskiem materiāliem izgatavotas birkas, kas sastāv no vada, sloksnes vai divu slokšņu kombinācijas, sauktas par “magnētiskām birkām” jeb “akusto-magnētiskām birkām”, paredzētas izmantošanai priekšmetu elektroniskas uzraudzības (EAS) sistēmas (pozīcija 8505 ) kontroles zonā, — birkas, kurās integrēta viena vai vairākas elektroniskās integrālshēmas, kas izgatavotas kā mikroshēmas, un antena, bet bez jebkādiem citiem aktīviem vai pasīviem shēmas elementiem (“viedkartes”), sauktas par “radiofrekvenciālās identifikācijas” (RFID) birkām (apakšpozīcija 8523 52 ), — birkas, kurās iestrādāta viena vai vairākas elektroniskās integrālshēmas, kas izgatavotas kā mikroshēmas ar integrētu antenu un vienu vai vairākiem kondensatoriem, bet bez jebkādiem citiem aktīviem vai pasīviem shēmas elementiem (apakšpozīcija 8523 59 ), — birkas iespiestās shēmas veidā (sk. 85. nodaļas 6. piezīmi), sauktas par “radiofrekvenciālajām birkām” (apakšpozīcija 8534 00 ).

8534 00 Iespiedshēmas Šajā pozīcijā ietilpst: 1. papīra birkas iespiedshēmas veidā zagšanas, piemēram, bibliotēkas grāmatu zagšanas novēršanai; 2. lokani elektrības vadītāji iespiedshēmu veidā.

8536 Elektroaparatūra strāvas ieslēgšanai, pārtraukšanai, aizsardzībai vai pieslēgšanai elektriskajam tīklam (piemēram, slēdži, releji, pārslēgi, pārtraucēji, svārstību slāpētāji, kontaktdakšas, rozetes, eletrisko spuldžu ietveres un citas uzmavas, sadales kārbas) pie sprieguma, kas nepārsniedz 1 000 V; optisko šķiedru uzmavas, optisko šķiedru kūļi vai kabeļi Papildus iekārtām, kas aprakstītas 8536 . pozīcijas HS skaidrojumu, šajā pozīcijā ietilpst: 1. sadales rāmji telefonu stacijām; 2. starpsekciju vai sadales plates gaisa tramvaju kabeļiem; 3. sadales plates elektromotoriem; 4. komutatori daudzpievadu transformatoriem; 5. akumulatora elementus savienojošās daļas; 6. tā sauktie “induktīvie bezkontaktslēdži”, t. i., elektroniskie slēdži, kuros ir brīvi starojoša indukcijas spole bezkontakta ieslēgšanai (saslēgums), kad metāla priekšmets iekļūst indukcijas spoles izkliedes laukā. Šādus slēdžus izmanto, piemēram, darbgaldos iekārtās, konveijeru mehānismos un svēršanā mehāniski darbināmo elektrisko spailes slēdžu vietā; 7. ieslēgšanas izslēgšanas slēdži, kas novietoti vienā korpusā ar intensīvas modulācijas iekārtu (reostatu). Ar šīs iekārtas palīdzību iespējams ne tikai ieslēgt un izslēgt spuldzes, bet arī nepārtraukti mainīt gaismas intensitāti; 8. tā saucamie “kontaktspilventiņi” elektroshēmu savienošanai. Tie sastāv no divām kopā saliktām elastīgām plastmasas kārtām, kurās regulāros intervālos iestiprināts liels skaits elektrību vadošu silīcijgumijas kontaktpunktu. Šie kontaktspilventiņi ir iebūvēti, piemēram, zem telefona aparāta pogām. Katru reizi, kad tiek nospiesta poga, attiecīgie kontaktpunkti uz abām kārtām savienojas, un veidojas elektriskais kontakts; 9. elektroniskie slēdži, kuri darbojas bezkontakta veidā, izmantojot pusvadītāja sastāvdaļas (piemēram, tranzistorus, tiristorus, integrālās shēmas utt.). Tomēr šajā pozīcijā neietilpst: a) elektrovadu izolācija un apvalks (parasti 7326 . pozīcijā); b) kontroliekārtas dzelzceļiem un citiem komunikāciju ceļiem (8530 . pozīcija).

8536 50 11 Spiedpogas slēdži Šajā apakšpozīcijā neietilpst pieskārienjutīgie kontaktslēdži (8536 50 19 . apakšpozīcija).

8536 69 10 līdz 8536 69 90 Citādas

Šajās apakšpozīcijās ietilpst elektromehāniskas kontaktdakšas (t. s. vīrišķie savienotāji) un kontaktligzdas (t. s. sievišķie savienotāji), ar ko var izveidot savienojumu, piemēram, starp ierīcēm, kabeļiem un savienotājplatēm.

Savienotājiem var būt vai nu kontaktdakša, vai kontaktligzda abās pusēs vai kontaktdakša vai kontaktligzda vienā pusē un cita savienotājierīce otrā (piemēram, spaile, skava, lodējums vai skrūve), skatīt piemērus 1. un 2. attēlā.

1. attēls

Kabelis no vienas puses ir savienots ar savienotāju, izmantojot spailes/skavas savienojumu. No otras puses savienojums tiek izveidots, iespraužot vīrišķo vai sievišķo savienotāju.

2. attēls

Kabelis no vienas puses ir savienots ar savienotāju, izmantojot spailes/skavas savienojumu. No otras puses savienojums tiek izveidots, iespraužot sievišķo savienotāju. Šis savienotājs ir arī aprīkots ar papildu vīrišķā savienotāja veida savienojumu.

Šajās apakšpozīcijās ietilpst arī tādi spraužami savienotāji, kas sastāv no kontaktdakšas un kontaktligzdas (divi gabali). Kontaktdakša un kontaktligzda sastāv no vienas kontaktligzdas un vienas cita veida savienotājierīces.

Šajās apakšpozīcijās neietilpst savienojumi vai savienotājelementi, ar kuriem elektrosavienojumu var izveidot, tikai izmantojot citus paņēmienus (piemēram, spaile, skrūve, lodējums vai skavas). Tie ietilpst apakšpozīcijā 8536 90 (skatīt piemērus 3. līdz 7. attēlā).

Šajās apakšpozīcijās tomēr ietilpst kontaktdakšas un kontaktligzdas ar iekšēju vai ārēju vītni.

3. un 4. attēls

Kabelis no vienas puses ir savienots ar savienotāju, izmantojot spailes/skavas savienojumu. No otras puses savienojums tiek izveidots, izmantojot skrūvi vai bultskrūvi un uzgriezni.

5., 6. un 7. attēls

Elektriskais savienojums netiek izveidots, iespraužot kontaktdakšu. Nav ne vīrišķā, ne sievišķā savienotāja. Elektriskais savienojums tiek izveidots ar skrūvēm vai skavām.

8536 69 10 Koaksiālajiem kabeļiem Šajā apakšpozīcijā ietilpst tikai tādas kontaktdakšas un kontaktligzdas, ko izmanto koaksiāliem savienojumiem (skatīt piemērus 1. līdz 6. attēlā).

5. attēls

Vītņota koaksiālā kontaktdakša

6. attēls

Koaksiālais adapteris

8536 69 30 Iespiedshēmām

Šajā apakšpozīcijā ietilpst kontaktdakšas un kontaktligzdas, kuras vismaz vienā kontaktdakšas un kontaktligzdas pusē ir paredzētas tiešai pieslēgšanai pie iespiedshēmas plates (PCB) vai elastīgas iespiedshēmas (sk. turpmākos piemērus).

1) –šis USB spraudnis nav paredzēts tiešam savienojumam ar PCB un tādēļ neietilpst šajā apakšpozīcijā.

2) –šī USB kontaktligzda ir paredzēta tiešam savienojumam ar PCB un tādēļ ietilpst šajā apakšpozīcijā.

1) –šis spraudnis nav paredzēts tiešam savienojumam ar PCB un tādēļ neietilpst šajā apakšpozīcijā. 2) –šis spraudnis ir paredzēts tiešam savienojumam ar PCB un tādēļ ietilpst šajā apakšpozīcijā.

8536 70 00 Optisko šķiedru, optisko šķiedru kūļu vai kabeļu savienotāji

Sk. šīs nodaļas 7. piezīmi. Sk. HS skaidrojumu 8536. pozīcijai (IV).

8536 90 01 Iepriekš samontēti elementi elektriskajām ķēdēm Šajā apakšpozīcijā ietilpst elektrības pārraidīšanas elementi, kas ir gatavi montēšanai. Šādi elementi nodrošina brīvu telpu lampu un elektrisko mašīnu un iekārtu enerģijas apgādē. Kontakti, caur kuriem tiek pievadīta strāva, ir iestiprināti uz skavām vai ir brīvi slīdoši. Tipisks pielietojums ir redzams zīmējumos:

8536 90 10 Ierīces vadu un kabeļu savienošanai Šajā apakšpozīcijā ietilpst visas galierīces, kuras pie vadiem vai kabeļiem pievienotas, lai izveidotu elektrisku savienojumu, neizmantojot kontaktdakšas/kontaktligzdas savienojumu (piemēram, spaili, skrūvi, lodējumu vai skavas).

8537 Elektriskai kontrolei vai elektrības sadalei paredzētas pultis, paneļi, konsoles, stendi, korpusi un citas pamatnes, kas aprīkotas ar diviem vai vairākiem pozīciju 8535 un 8536 aparātiem, ieskaitot tās ierīces vai aparātus, kas minētas 90. nodaļā, un ciparu kontroles aparātus, kas ir citādi nekā pozīcijas 8517 komutācijas aparāti Šajā pozīcijā ietilpst aprīkojums (piemēram, paneļi, kastes), kurš aprīkots ar identiskām 8536 . pozīcijā minētajām ierīcēm (piemēram, gaismas slēdži).

8537 10 91 Programmējamie atmiņas kontrolieri Šajā apakšpozīcijā ietilpst korpuss, kurās ir iebūvēta izmantojama atmiņa mašīnu elektriskai kontrolei. Tas ir aprīkots ne tikai ar 8535 . vai 8536 . pozīcijās minētajām ierīcēm (piemēram, relejiem), bet arī, piemēram, ar 8541 . pozīcijā minētajiem tranzistoriem vai triakiem kā slēdžu ierīcēs, un kuri papildus šīm ieslēgšanas ierīcēm ietver arī mikroprocesorus (piemēram, ieejošo un izejošo datu loģiskajai apstrādei un vadībai), saskarnēm un enerģijas apgādes vienībām (enerģijas blokiem).

8537 10 98 Citādas Šajā apakšpozīcijā ietilpst: 1. tālvadības kabeļa kontroles elementi video rakstītājiem. Tie ir elektriskās kontroles paneļi (ar piespiežamām pogām un citiem elektriskiem elementiem, iebūvētiem panelī), kuri tiek izmantoti, lai ar savienojošo kabeli iedarbinātu visas pievienotā video rakstītāja funkcijas; 2. elektriskais vadības aprīkojums tirdzniecības automātiem. Tas sastāv no vadības paneļa, kurā papildus relejiem un elektriskiem slēdžiem ir triaki un integrālās shēmas. Šajā apakšpozīcijā neietilpst: a) elektriskais vadības aprīkojums, kas pazīstams kā “vadības svira” (“joystick”), 84. nodaļas 5.(C) piezīmes nozīmē (8471 . pozīcija); b) bezvada infrasarkanais tālvadības aprīkojums televīzijas uztvērējiem, video rakstītājiem vai citām elektriskām iekārtām (8543 . pozīcija).

8538 Daļas, kas piemērotas lietošanai vienīgi vai galvenokārt kopā ar pozīcijā 8535 , 8536 vai 8537 minētajām iekārtām

8538 90 11 Elektroniskie bloki Skat. apakšpozīcijas 8443 99 10 skaidrojumus.

8538 90 91 Elektroniskie bloki Skat. apakšpozīcijas 8443 99 10 skaidrojumus.

8539 Elektriskās kvēlspuldzes un gāzizlādes spuldzes, ieskaitot virzītas gaismas hermētiskās spuldzes, kā arī ultravioletās un infrasarkanās spuldzes; lokspuldzes, gaismas diožu (LED) spuldzes Izņemot dažas loka spuldzes (skat. 8539 41 00 . un 8539 49 00 . apakšpozīciju skaidrojumus), kuras ir speciāli aprīkotas vai samontētas, šajā pozīcijā ietilpst tikai lampas un spuldzes kā tādas un to daļas, kuras ir identificējamas saskaņā ar XVI sadaļas 2. piezīmes (b) punktu. Aparatūra, kas aprīkota ar šādām spuldzēm (kas sastāv, piemēram, no vienkārša reflektora ar balstu vai pamatu), tiek klasificēta atbilstošā pozīcijā kā apgaismošanas iekārtas (9405 . pozīcija), apsildes iekārtas (piemēram, 7321 . pozīcija) vai medicīniskais aprīkojums (9018 . pozīcija) utt.

8539 21 30 līdz 8539 29 98 Citādas kvēlspuldzes, izņemot ultravioletās un infrasarkanās Šajās apakšpozīcijās neietilpst: a) pretestības lampas ar oglekļa diegu un maināmās pretestības lampas ar dzelzs diegu ūdeņradī (8533 . pozīcija); b) noteikta garuma elektrisko lampiņu komplekts, kurš satur izrotātus gaismas avotus un kuru izmanto galvenokārt Ziemassvētku eglīšu rotāšanai (9405 . pozīcija).

8539 31 10 līdz 8539 39 80 Gāzizlādes spuldzes, izņemot ultravioletā Šajās apakšpozīcijās ietilpst: 1. ksenona lampas; 2. spektrālās izlādes lampas; 3. kvēlizlādes lampas; 4. alfanumeriskās (alfabēta-ciparu) lampas.

8539 41 00 un 8539 49 00 Ultravioletās un infrasarkanās spuldzes; loka spuldzes Šajās apakšpozīcijās ietilpst: 1. ultravioletās spuldzes. Papildus izmantošanas veidiem, kas aprakstīti 8539 . pozīcijas HS skaidrojumu (D) daļas pirmajā punktā, var minēt sekojošo: a) aktinoķīmiskā druka; b) vitaminizēšana; c) sterilizēšana; d) fotoķīmija; e) ozona ražošana. 2. infrasarkanās spuldzes. Papildus izmantošanas veidiem, kas aprakstīti 8539 . pozīcijas HS skaidrojumu (D) daļas otrajā punktā, var minēt sekojošo: a) telpu apkure; b) iekārtas infrasarkanajiem izstarojumiem (piemēram, pretzagļu iekārtas); c) zinātniskai izpētei (piemēram, spektrālai analīzei). 3. loka spuldzes, kas aprakstītas 8539 . pozīcijas HS skaidrojumu (E) daļā. Ogles elektrodu loka spuldzes tiek izmantotas, piemēram, 9007 . pozīcijā minētajās kinematogrāfiskās projekcijas iekārtās vai dokumentu reproducēšanas iekārtās. 8539 41 00 . apakšpozīcijā ietilpst elektriskās loka spuldzes, kas aprīkotas ar speciāliem balstiem, kā arī gaismas vadīšanas iekārtām, kuras sastāv no vienas vai vairākām loka lampām, kas uzmontētas uz kustīga balsta un paredzētas izmantošanai īpaši foto vai kino studijām. Šajās apakšpozīcijās neietilpst: a) luminiscentās diodes (8541 . pozīcija); b) elektroluminiscentās iekārtas, parasti sloksnēs, plāksnēs vai paneļos, kam pamatā ir elektroluminiscējošas vielas (piemēram, cinka sulfīds), novietotas starp divām elektrokonduktīva materiāla kārtām (8543 . pozīcija).

8539 90 10 un 8539 90 90 Daļas Šajās apakšpozīcijās ietilpst: 1. cokoli kvēlspuldzēm un izlādes elektriskajām lampām un spuldzēm; 2. volframa kvēldiegs, spirāle, sagriezta garumā un sagatavota montēšanai; 3. metāla elektrodi izlādes lampām un spuldzēm; 4. stikla daļas (izņemot 8547 90 00 . pozīcijā minētās izolējošās daļas), kas paredzētas montēšanai lampu un spuldžu iekšpusē; 5. balstošie kronšteini kvēldiegam.

8540 Elektronlampas ar termokatodu, auksto katodu vai fotokatodu (piemēram, vakuuma, tvaikpilnās vai gāzpilnās lampas, dzīvsudraba taisngrieži un elektronstaru lampas, televīzijas kameru kineskopi)

8540 11 00 Krāsu Šajā apakšpozīcijā ietilpst katodstaru kineskops, kas aprakstīts 8540 . pozīcijas HS skaidrojumu ceturtā punkta (2) apakšpunktā un kas atbilst zemāk izklāstītajiem nosacījumiem: 1. šablons ar iegriezumu (maska); 2. atstarpe starp divām vienas krāsas līnijām ekrāna centrā nav mazāka par 0,4 mm. Ekrāna mērīšanai pa diagonāli skat. 8528 72 30 . apakšpozīcijas skaidrojumus.

8540 60 00 Citādas katodstaru lampas Šajā apakšpozīcijā ietilpst katodstaru lampas, kuras aprakstītas 8540 . pozīcijas HS skaidrojumu ceturtā punkta (2) apakšpunkta (d) iedaļā, izņemot 8540 11 . un 8540 12 . apakšpozīcijās minētās.

8540 71 00 un 8540 79 00 Mikroviļņu lampas (piemēram, magnetroni, klistroni, skrejviļņa lampas, pretviļņa lampas), izņemot tīkliņvadības lampas Šajās apakšpozīcijās ietilpst lampas, kas aprakstītas 8540 . pozīcijas HS skaidrojumu ceturtā punkta 4. apakšpunktā. Šajās apakšpozīcijās neietilpst Geigera-Millera skaitītāju lampas (9030 90 00 . apakšpozīcija).

8540 81 00 un 8540 89 00 Citādas spuldzes un lampas Papildus lampām un spuldzēm elektriskās strāvas iztaisnošanai, kas minētas 8540 . pozīcijas HS skaidrojumu ceturtā punkta 1. apakšpunktā, šajā apakšpozīcijā ietilpst fanotroni, tiratroni, ignitroni un augstsprieguma strāvas iztaisnošanas lampas rentgena aparātiem.

8541 Diodes, tranzistori un citas līdzīgas pusvadītāju ierīces; gaismjutīgas pusvadītāju ierīces, ieskaitot fotoelementus, kas ir vai nav samontēti moduļos vai iemontēti paneļos; gaismas diodes (LED); samontēti pjezoelektriskie kristāli

8541 40 90 Citādas Šajā apakšpozīcijā ietilpst fotoelementi, kas samontēti moduļos vai iemontēti paneļos un kuros iestrādātas šunta diodes (bet ne bloķējošās diodes). Šunta diodes nav elementi, kas strāvu, piemēram, motoram pievada tieši (skat. HS pozīciju 8501 un 8541 skaidrojumus).

8541 90 00 Daļas Papildus daļām, kas minētas šīs pozīcijas HS skaidrojumos, šajā apakšpozīcijā ietilpst: 1. balsti un apvalki pjezoelektriskiem kristāliem; 2. metāla apvalki, steatīti utt., montētiem pusvadītājiem. Šajā apakšpozīcijā neietilpst: a) elektriskie savienotāji strāvas vadīšanai starp adatām (vai kontaktiem) un elektrodi (8536 . pozīcija); b) grafīta daļas (8545 90 90 . apakšpozīcija).

8542 Elektroniskās integrālās shēmas Šajā pozīcijā ietilpst savstarpēji maināmas iepriekš ieprogrammētas atmiņas moduļi monolītas integrālās shēmas formā elektroniskās translācijas iekārtām, kas ietilpst 8470 10 00 . un 8543 70 10 . apakšpozīcijās. Šajā pozīcijā neietilpst diski (dažkārt tos sauc par pusvadītājiem), kas tāpēc, lai tos varētu izmantot elektronikas jomā, sastāv no ķīmiskajiem elementiem ar piedevām, tie ir pulēti vai nepulēti un leģēti vai neleģēti, ar noteikumu, ka atsevišķi to posmi ir leģēti vai difundēti, tādējādi izveidojot izturīgus posmus (pozīcija 3818 00 ).

8542 31 11 līdz 8542 31 90 Procesori un kontrolieri, savienojumā ar atmiņām vai ne, pārveidotāji, loģiskās shēmas, pastiprinātāji, pulksteņa un laika aprēķina shēmas, vai citas shēmas Šajās apakšpozīcijās ietilpst: 1. mikroprocesori, t.s. datu apstrādes mikroelementi, ir integrālās shēmas, ko var definēt kā iekārtas, kas veic primāras instrukcijas, izpildes un sistēmas vadības funkcijas. Tie sastāv no šādām daļām: — aritmētiski loģiskā bloka (ALB); — instrukcijas dekodera un programmas skaitītāja; — vadības bloka; — ieejas/izejas bloka (I/O) komunikācijai ar citām iekārtām. Mikroprocesors var darboties tikai tad, ja papildus iekšējai atmiņai darbojas arī ārējā atmiņa vai kāda cita iekārta. Tiem var būt viena vai vairākas mikroprogrammējamas atmiņas mikroinstrukciju lādēšanai vai glabāšanai, tādā veidā palielinot primāro instrukciju skaitu kontrolelementā. Mikroprogrammējamā atmiņa ROM, ko var saturēt mikroprocesors, ir paredzēta bināru pamatinstrukciju glabāšanai un to neuzskata par reālu programmatmiņu, kurā tiek glabātas veicamās instrukcijas. Šiem izstrādājumiem var būt instrukciju kešatmiņas vai mikroperifērās atmiņas funkcijas. Šeit ietilpst mikroprocesori, kas pilnībā paredzēti specifiskam pielietojumam un kuru pamatā ir “pilnlietošanas”, “matrices” vai “standartelementu” konstrukcija. Mikroprocesoru apstrādes jauda nozīmē katra vārda garumu, kādu aritmētiski loģiskā bloka akumulators spēj apstrādāt vienā mikroinstrukcijas ciklā. 2. mikrokontrolleri un mikrodatori ir integrālās shēmas, kas sastāv no vismaz vienas no šīm galvenajām daļām: — mikroprocesora, ko sauc arī par datu apstrādes mikroelementu (CPU); — programmatmiņas (piemēram, RAM, ROM, PROM, EPROM, E2PROM, flash E2PROM), kas savienota ar instrukciju dekoderu un satur programmu, kura nosaka instrukciju secību; — datu atmiņa (piemēram, RAM, E2PROM) atšķirībā no mikroprocesoriem nav pieejama no kristāla ārpuses; — ārējā atmiņas kopne (datiem, adresēm vai instrukcijām). Mikrokontrolleri ir ieprogrammēti vai programmējami, lai veiktu specifiskas funkcijas un paredzēti tikai noteiktai izmantošanai (piemēram, televīzijas uztvērējiem, videoierakstīšanas vai atskaņošanas aparatūrai vai mikroviļņu krāsnīm). Mikrodatori spēj darboties neatkarīgi (atsevišķi) un ir plaši izmantojami (piemēram, lieldatori, minidatori un personālie datori). Mikrodatori ir brīvi programmējami atkarībā no lietotāja vajadzībām. Šeit iekļauti mikrokontrolleri, kas paredzēti specifiskām vajadzībām un kuru konstrukcijas pamatā ir “pilnlietošana”, “matricas” vai standartelementi. Mikrokontrolleru vai mikrodatoru apstrādes jauda nozīmē katra vārda garumu, kurus ciparu loģiskā elementa akumulators var apstrādāt vienā mikroinstrukcijas ciklā. 3. kontroles shēmas ir integrālās shēmas, ko izmanto, lai iespaidotu mašīnas procesu vai darbību (piemēram, automātiskas datu apstrādes mašīnas). Kontroles shēmas (piemēram, disku glabāšanas elementi, atmiņas, elektriskie motori vai katodu lampas) parasti spēj interpretēt signālus un atkarībā no interpretācijas noteikt atsevišķu funkciju laiku un secību (piemēram, ievadi, apstrādi, glabāšanu un izvadi automātiskā datu apstrādes sistēmā).

8542 31 11 un 8542 31 19 Preces, kas minētas šās nodaļas 9. piezīmes b) punkta 3) un 4) apakšpunktā Skatīt pozīcijas 8542 HS skaidrojumus (III).

8542 32 11 un 8542 32 19 Preces, kas minētas šās nodaļas 9. piezīmes b) punkta 3) un 4) apakšpunktā Skatīt pozīcijas 8542 HS skaidrojumus (III).

8542 32 45 Statiskās brīvpieejas atmiņas iekārtas (S-RAM), ieskaitot brīvpieejas kešatmiņas iekārtas (cache-RAM) Brīvpieejas kešatmiņas ir statiskas brīvpieejas atmiņas ar ātrāku pieejas laiku nekā pastāvīgai atmiņai. Brīvpieejas kešatmiņas parasti tiek izmantotas kā pagaidu buferatmiņas, lai pielāgotos ātruma atšķirībām starp centrālo procesoru un galveno atmiņu.

8542 32 61 līdz 8542 32 75 Elektriski pārprogrammējamas lasāmatmiņas iekārtas (E 2 PROM), ieskaitot impulsveida elektriski pārprogrammējamās lasāmatmiņas iekārtas (flash E 2 PROM) Elektriski pārprogrammējamās lasāmatmiņas iekārtas (E2PROM) parasti ir baitu dzēšamās atmiņas. Impulsveida elektriski pārprogrammējamās lasāmatmiņas iekārtas (flash E2PROM) tiek sauktas arī par “Impulsatmiņām” (flash memories), “Impulsu pārprogrammējamām lasāmatmiņām” (flash EPROMs) vai “Impulsu elektroniski pārprogrammējamām lasāmatmiņām” (flash EEPROMs). Impulsatmiņas (flash memories) var balstīties uz elektroniski programmējamām (EPROM) vai elektroniski pārprogrammējamām tehnoloģijām (E2PROM), tās ir pilnībā elektriski dzēšamas vai dzēšamas pa daļām (lapa vai bloks). Šo atmiņu programmēšana, nolasīšana un dzēšana var tikt realizēta ar duāla enerģijas avota palīdzību vai ar vienu enerģijas avotu. Impulsa atmiņas (flash memories) balstās uz elektroniski programmējamām tehnoloģijām (EPROM), tām ir sakārtota struktūra, kas sastāv no viena tranzistora elementa. Impulsa atmiņām (flash memories), kas balstās uz elektroniski pārprogrammējamām tehnoloģijām (E2PROM), ir sakārtota struktūra, kas sastāv no diviem vai vairākiem tranzistora elementiem vai no viena ttranzistora elementa, kas kombinēts ar citu tranzistoru uz katru sektoru (lapu vai bloku). Šis veids atšķiras no elektroniski programmējamā atmiņu tipa, jo tam ir virkne elektroniski pārprogrammējamu atmiņu (E2PROM) elementu (piemēram, elektroniski pārprogrammējamas atmiņas (E2PROM) komandbloks).

8542 32 90 Citādas atmiņas Šajā apakšpozīcijā ietilpst arī kontekstadrešu atmiņas un feroelektriskās atmiņas. Kontekstadrešu atmiņas ir satura asociatīvās glabāšanas iekārtas. Šo iekārtu glabāšanas vieta tiek identificēta pēc satura vai satura daļas, nevis pēc vārdiem un pozīcijām (adresēm). Feroelektriskās atmiņas ir pastāvīgas atmiņas, kuras iegūst, kombinējot feroelektrisku un pusvadītāju materiālu. Feroelektriskais materiāls spēj saglabāt elektrisko polaritāti, ja zūd elektriskais lauks. Šīs iekārtas ir gan elektroniski programmējamas, gan nodzēšamas.

8542 39 11 līdz 8542 39 90 Citādi Šajā apakšpozīcijā ietilpst: 1. pilnlietošanas loģiskās shēmas ir domātas un paredzētas vienam lietotājam. Ražošanas procesā ietilpst šūnu (loģisko ventiļu) sastādīšana un izvietošana, izmantojot pilnlietošanas difūzijas šablonus. Pilnpieejas loģiskās shēmas ir paredzētas specifisku funkciju pildīšanai. Tās pielieto specifiskās integrālās shēmās, tā saucamajās ASIC. 2. matricas ventiļi ir integrālās shēmas, kas sastāv no fiksētiem un regulāriem nesaistītiem loģiskiem elementiem (piemēram, UN, NE-UN, VAI vai NE ventiļu tranzistoru šūnām). Matricas ventiļi tiek programmēti atkarībā no tā, kā katra lietotāja loģiskie elementi saistīti ar vienu vai vairākiem metalizācijas elementiem. 3. standartelementi ir integrālās shēmas, kas sastāv no īpaši lietotājam sakārtotām iepriekš definētām apakšshēmām un fiksētām shēmām. Šīm apakšshēmām var būt jebkura integrāla funkcija (piemēram, loģiska funkcija vai atmiņas funkcija). 4. programmējamas loģiskās shēmas ir integrālās shēmas, kas sastāv no fiksētiem loģiskiem elementiem. Šo shēmu eventuālo funkciju nosaka lietotājs, kausējot kausējamās saiknes vai elektriski programmējot loģisko elementu savstarpējos savienojumus. 5. standarta loģiskās shēmas ir integrālās loģiskās shēmas, kas sastāv no ne vairāk kā 150 loģiskiem ventiļiem (piemēram, UN, NE-UN, VAI, NE). Šīs iekārtas var pildīt atsevišķas funkcijas vai identisku un neatkarīgu funkciju blokus. 6. interfeisa jeb saskarnes shēmas ir integrālās shēmas, kuras nodrošina saiknes funkciju (piemēram, ar koda konversiju, konversijā starp seriālbaitu un paralēlbaitu vai ar sinhronizāciju), lai savienotu programmas, integrālās shēmas, terminālus vai dažāda rakstura sistēmas; 7. mikrotermināli, kas ir integrālās shēmas, kas veic specifiskas funkcijas papildus mikroprocesoriem, mikrokontrelleriem vai mikrodatoriem un uzlabo to ārējās komunikācijas, vadības un interfeisa īpašības. Mikrotermināla tehniskā specifikācija skaidri norāda uz tā saistību un pakļautību mikroprocesoram, mikrokontrellerim vai mikrodatoram. Komunikācijas, vadības un interfeisa īpašības var sastāvēt no kontrolleru kopnes, atmiņas kontrolleriem (DRAM kontrolleriem, atmiņas pārvaldes vienības, tiešās pieejas atmiņas kontrolleriem) vai perifēriem interfeisa kontrolleriem (grafiskiem kontrolleriem, vietējā reģionālā tīkla kontrolleriem, universāliem asinhroniem uztvērēju/raidītāju kontrolleriem, tastatūras kontrolleriem, lielapjoma atmiņas kontrolleriem); 8. kontroles shēmas, kas ir integrālās analogās shēmas, kas apvieno digitālās un analogās elektriskās shēmas (tranzistori), lai kontrolētu loģiskos izejas signālus un strāvas izejas signālus. Šīs iekārtas spēj nodrošināt, piemēram, iekšējās strāvas izkliedes aizsardzību, kļūdu pārvaldību vai diagnostikas iespējas. Šajā apakšpozīcijā neietilpst programmējamās lasāmatmiņas (PROM) (8542 32 90 . apakšpozīcija).

8542 39 11 un 8542 39 19 Preces, kas minētas šās nodaļas 9. piezīmes b) punkta 3) un 4) apakšpunktā Skatīt pozīcijas 8542 HS skaidrojumus (III).

8543 Speciālas elektriskās mašīnas un iekārtas, kas citur šajā nodaļā nav minētas

8543 70 90 Citādi Šajā apakšpozīcijā ietilpst: 1. elektrostatiskās iekārtas (piemēram, matraču pildāmajām mašīnām); 2. elektroluminiscējošās iekārtas, parasti sloksnes, plāksnes vai paneļa formā; 3. termoelektriskie ģeneratori, kas sastāv no termoelementa, kurā ir ietverts mainīgs termopāru skaits, un siltuma avota (piemēram, butāna gāzes), kas ar Sībeka (Seebeck) efektu ražo līdzstrāvu; 4. statiskās elektrības samazināšanas iekārtas; 5. demagnetizācijas iekārtas; 6. triecienviļņa ģeneratori; 7. digitālie lidojuma datu pašrakstītāji (lidojumu reģistrētāji) ugunsdrošu un trieciendrošu elektronisko aparātu formā ilgstošai specifisku lidojuma datu reģistrācijai lidojumu laikā; 8. bezvada infrasarkanās tālvadības iekārtas televīzijas uztvērējiem, video rakstītājiem vai citām elektriskām iekārtām; 9. elektroniskās skaņas ierīces, ko izmanto kā perifēriskās ierīces elektriskajām ģitārām dažādu efektu radīšanai (piemēram, skaņas divkāršošanai, sagrozīšanai vai atbalsošanai). Šīs iekārtas neatrodas instrumenta korpusā, bet ir ar vadu savienotas ar ģitāru un strāvas pastiprinātāju; 10. elektroniskās lasīšanas iekārtas redzes invalīdiem, kuros televīzijas kamera, kas novietota blakus televīzijas uztvērējam vienā ēkā, skenē oriģinālo tekstu (piemēram, avīzi vai grāmatu) un reproducē to palielinātā formā uz televīzijas uztvērēja ekrāna. Šajā apakšpozīcijā ietilpst arī nelielas elektroniskas iekārtas, kas nav uzmontētas uz pamata plāksnes (sauktas arī par “mikrodatoriem”), ko var izmantot, lai veidotu vārdus un teikumus, kurus tulko izvēlētajā valodā atkarībā no šajā ierīcē izmantotajiem atmiņas moduļiem. Tām ir tastatūra un taisnstūra displejs. Tomēr šajā apakšpozīcijā neietilpst līdzīgas ierīces ar kalkulatora funkcijām (8470 . pozīcija). Šajā apakšpozīcijā neietilpst: a) elektrostatiskie filtri un elektromagnētiskie ūdens attīrītāji (8421 . pozīcija); b) ultravioletās apstarošanas ierīces piena apstrādei (8434 . pozīcija); c) iekārtas dažādu izstrādājumu (īpaši metāla daļu) attīrīšanai ar ultraskaņu un ultraskaņas ģeneratori (8479 . pozīcija); d) ultrasoniskā metināšanas iekārta (8515 . pozīcija); e) ultravioletās apstarošanas iekārtas medicīniskiem nolūkiem, pat ja to izmantošanai nav nepieciešams praktizējošs ārsts (9018 . pozīcija); f) elektriskie regulatori elektrisku vai neelektrisku mainīgo lielumu regulēšanai ietilpst 9032 . pozīcijā.

8544 Izolēti vadi (ieskaitot emaljētus vai anodētus), kabeļi (ieskaitot koaksiālos kabeļus) un citi izolēti elektrības vadītāji ar vai bez savienotājiem; optiskās šķiedras kabeļi, kas izgatavoti no atsevišķām šķiedrām aizsargapvalkos, samontēti vai nesamontēti ar elektrības vadītājiem, vai ar kabeļuzmavām vai bez tām Šajā apakšpozīcijā neietilpst: a) lokani elektrības vadītāji iespiedshēmu veidā (pozīcija 8534 00 ); b) atsevišķi uzrādīti savienotāji un adapteri kabeļiem vai citiem elektrības vadītājiem (pozīcija 8535 vai 8536 ); c) savienotāji optiskās šķiedras kabeļiem (apakšpozīcija 8536 70 00 ).

8544 42 10 Izmantošanai telekomunikācijās Skatīt pozīcijas 8544 HS skaidrojumus. Šajā apakšpozīcijā izteikums “izmantošanai telekomunikācijās” aptver arī elektrības vadītājus ar savienotājiem, kurus izmanto telekomunikāciju tīklos, piemēram, lai savienotu automātisku datu apstrādes (ADA) iekārtu ar modemu. Šajā apakšpozīcijā neietilpst: a) elektrības vadītāji ar savienotājiem, kurus izmanto, lai savienotu dažādas iekārtas (piemēram, DVD atskaņotāju ar monitoru vai ADA iekārtu ar monitoru, printeri, tastatūru, projektoru utt.); b) elektrības vadītāji, kas domāti ievietošanai iekārtās, piemēram, ADA iekārtā vai tās blokā, lai savienotu iekārtas dažādas iekšējās daļas; c) elektrības vadītāji, kas kalpo tikai strāvas piegādei, piemēram, barošanas kabeļi.

8544 49 20 Izmantošanai telekomunikācijās, spriegumam ne vairāk kā 80 V Jāpiemēro 8544 42 10 . apakšpozīcijas skaidrojumi, izdarot vajadzīgos grozījumus.

8544 70 00 Optiskās šķiedras kabeļi

Šajā apakšpozīcijā ietilpst arī optiskās šķiedras kabeļi, kuri paredzēti izmantošanai, piemēram, telekomunikācijās un kuri izgatavoti no vienas vai vairākām 9001 . pozīcijas optiskajām šķiedrām, kas katra atsevišķi pārklāta ar divām akrilāta polimēra kārtām. Pārklājuma iekšējā kārta veidota no mīksta akrilāta un ārējā kārta veidota no cieta akrilāta, un ārējā kārta var būt krāsota vai pārklāta ar atšķirīgas krāsas kārtu, lai varētu identificēt šķiedras. Optiskās šķiedras ir katra atsevišķā apvalkā, kas veidots no divkārtu pārklājuma; tās pašas par sevi, iekam nav iestrādātas aizsargapvalkā, neveido 8544 . pozīcijas kabeļus.

Katras optiskās šķiedras divkārtu pārklājums nodrošina aizsardzību un struktūras viengabalainību, piemēram, aizsargā katru šķiedru no lūzumiem un noberzumiem.

Atsevišķā apvalkā iestrādātas 9001 . pozīcijas optiskās šķiedras struktūras piemērs

1. Optiskās šķiedras dzīsla (stikla šķiedras dzīsla)

2. Optiskās šķiedras plaķējums (stikla)

3. Iekšējais pārklājums no mīksta akrilāta

4. Ārējais pārklājums no cieta akrilāta

5. Identifikācija ar krāsas kodu.

Aizsargapvalkā iestrādātu 8544 . pozīcijas kabeļu no atsevišķi pārklātām optiskajām šķiedrām piemēri:



8545 Ogles elektrodi, ogles sukas ogles spuldzēm vai baterijām un citādi elektrotehnikā lietojamie izstrādājumi no grafīta vai citiem oglekļa veidiem ar metālu vai bez tā

8545 90 90 Citādi Šajā apakšpozīcijā ietilpst: 1. ogles elektrodi zibensnovedējiem; 2. kontakti elektriskās vadības iekārtām vai reostatiem. Šajā apakšpozīcijā neietilpst, piemēram, pastas sastāvdaļas elektrodiem, kuru pamatā ir karbonizēts materiāls (3824 . pozīcija).

8547 Vienīgi no izolācijas materiāla izgatavoti elektrisko mašīnu, ierīču un iekārtu izolācijas piederumi, neskaitot montāžai paredzētās metāla daļas (piemēram, vītņotas ligzdas), izņemot izolatorus, kas iekļauti pozīcijā 8546 ; ar izolācijas materiālu apvilkta parastā metāla elektroizolācijas caurules un to savienotājelementi

8547 20 00 Plastmasas izolācijas piederumi Šajā apakšpozīcijā ietilpst izolācijas piederumi, kuri iegūti, sapresējot sveķos iegremdētas stikla šķiedras vai savienojot un pēc tam sapresējot papīra kārtas vai audumu, iepriekš impregnētu ar mākslīgiem sveķiem, ar nosacījumu, ka minētie izstrādājumi ir cieti un izturīgi (skat. 39. nodaļas HS vispārīgo skaidrojumu “Plastmasas un citu netekstila materiālu kombinācijas” daļas (d) punktu).

8547 90 00 Citādi Šajā apakšpozīcijā ietilpst, piemēram, izolējoši piederumi no papīra vai kartona, azbestcementa un vizlas, kā arī 8547 . pozīcijas HS skaidrojumu (B) daļā minētās cauruļsistēmas un to savienojumi.

8548 Galvanisko elementu, galvanisko bateriju un elektrisko akumulatoru atkritumi un lūžņi; izlietoti galvaniskie elementi, izlietotas galvaniskās baterijas un izlietoti elektriskie akumulatori; mašīnu un iekārtu elektriskās daļas, kas citur šajā nodaļā nav minētas